Gbe kalbos
Gbe kalbos – Nigerio-Kongo kalbų šeimos kalbų grupė, priskiriama Voltos-Kongo kalboms. Jomis kalbama Afrikos Gvinėjos miškų zonoje dabartiniame pietų Toge ir pietų Benine bei pietryčių Ganoje. Jos laikomos Kva kalbų grupės dalimi arba atskiros Voltos-Nigerio kalbų grupės dalimi. Seniau šios kalbos buvo vadintos vienos iš kalbų vardu: eve kalbomis ar adžų kalbomis. Nuo 1980 m. priimta jas vadinti terminu gbe, kuris visose šiose kalbose reiškia „kalbą“. Šiomis kalbomis kalba apie 8 mln. žmonių. Žinomiausios ir daugiausia vartojamos kalbos yra eve kalba, fonų kalba, adžų kalba.